කෙසේ වෙතත්, එක්සත් ජාතික පක්ෂ මහලේකම් අකිල විරාජ් කාරියවසම් හිරු ප්‍රවෘත්ති අංශයට සඳහන් කළේ ලකුණ සම්බන්ධයෙන් පොදු එකඟතාවයකට පැමිණීම සඳහා නීතිඥ කමිටුවකට එම කටයුතු භාර දී ඇති බවයි.ඉදිරි මහ මැතිවරණයට තරඟ කරන ලකුණ සම්බන්ධයෙන් රනිල් පාර්ශවය සහ සජිත් පාර්ශවය අතර තීරණාත්මක සාකච්ඡාවක් ඊයේ සිරිකොත පක්ෂ මූලස්ථානයේදී පැවැත්වුණා.පසුගියදා විපක්ෂ නායක සජිත් ප්‍රේමදාස ඇතුළු පිරිසක් සමගි ජනබලවේගය සන්ධානය පිහිටුවා ගනු ලැබුව ද, එක්සත් ජාතික පක්ෂ කෘත්‍යාධිකාරි මණ්ඩලය යෝජනා කර තිබුණේ එක්සත් ජාතික පක්ෂයේ සියලූදෙනාම අලියා ලකුණින් තරඟ කළ යුතු බවයි.කෘත්‍යාධිකාරි මණ්ඩලයේ මෙම යෝජනාවට සජිත් පාර්ශවයේ එකඟතාව හිමි නොවූ අතර, ඔවුන්ගේ ස්ථාවරය වූයේ අලියා ලකුණ, සමගි ජන බලවේගයේ ලකුණ බවට පත්විය යුතු බවයි.